Μνήμη και Ανάμνηση στον Αριστοτέλη: Μία κριτική προσέγγιση υπό το πρίσμα της γνωστικής και πειραματικής ψυχολογιας
Creators: name: Γκουντώνα, Χριστίνα Γεωργίου
Publisher: name: Aristotle University of Thessaloniki
Year: 2016
Subjects: Αριστοτέλης
Μμήμη και Ανάμνηση
Γνωστική και Πειραματική Ψυχολογια
Aristotle
Memory and Recollection
Cognitive and Experimental Psychology

description: Το θέμα της παρούσας εργασίας με τίτλο «Μνήμη και Ανάμνηση στον Αριστοτέλη: Μία κριτική προσέγγιση υπό το πρίσμα της γνωστικής και πειραματικής ψυχολογίας», είναι, αρχικά, η γνωστοποίηση των απόψεων του Αριστοτέλη γύρω από το ζήτημα της μνήμης και της ανάμνησης. Πώς λειτουργούν αυτές οι ψυχικές διεργασίες; Ποια είναι η αιτία που τις προκαλεί; Που βρίσκεται η έδρα αυτών των διεργασιών; Πολλοί είναι εκείνοι που ισχυρίζονται ότι ο Αριστοτέλης θεωρείται ο εισηγητής και ο ιδρυτής της επιστήμης της ψυχολογίας. Ποιοι ερμηνευτές και επιστήμονες επιβεβαιώνουν κάτι τέτοιο; Αρχικά, λοιπόν, γίνεται μία ιστορική τοποθέτηση της αρχής της επιστήμης της ψυχολογίας, καθώς και της αναγνώρισης από τον κύκλο των ψυχολόγων της συμβολής του Αριστοτέλη ως του ιδρυτή της. Στη συνέχεια γίνεται μία επιδερμική αναφορά στη χρονολόγηση των ψυχολογικών συγγραμμάτων του Αριστοτέλη. Έπειτα δίνονται στοιχεία για την ιστορική πορεία της έννοιας της ψυχής. Ποια ερμηνεία της είχαν δώσει οι προγενέστεροι του Αριστοτέλη και σε ποιο σημείο διαφοροποιήθηκε η ερμηνεία του Αριστοτέλη όσον αφορά την έννοια της ψυχής; Πριν αναφερθεί ο τρόπος λειτουργίας της μνήμης και της ανάμνησης, επιτυγχάνεται μία σύντομη αναφορά στη γνωσιακή διαδικασία σύμφωνα με τον Αριστοτέλη. Μετά την ανάλυση των λειτουργιών της μνήμης και της ανάμνησης στον Αριστοτέλη, δίνονται στοιχεία για τον ορισμό και την ιστορική αφετηρία της γνωστικής και πειραματικής ψυχολογίας, καθώς και το ποιοι ήταν οι ιδρυτές τους. Παρακάτω προβαίνεται μία σύγκριση των μεθόδων που χρησιμοποιούσε από τη μία ο Αριστοτέλης και από την άλλη οι πειραματικοί ψυχολόγοι. Σκοπός της εργασίας αποτελεί, επίσης, η συγκριτική προσέγγιση των θεωριών και των ερμηνειών των ψυχικών φαινομένων της μνήμης και της ανάμνησης, καθώς και των πορισμάτων των πειραματικών ερευνών της σύγχρονης πειραματικής και γνωστικής ψυχολογίας με αντίστοιχες του Αριστοτέλη. Γι αυτό επιτυγχάνεται μία κριτική όσον αφορά τις ομοιότητες και τις διαφορές που υπάρχουν μεταξύ τους δίνοντας έμφαση στην περιγραφή των καθαυτών μνημονικών λειτουργιών, στην έδρα της μνήμης, στα αντικείμενα της μνήμης, στη μνήμη σε σχέση με το χρόνο, μνήμη σε σχέση με τη μάθηση και τέλος τη μνήμη στα ζώα. Τέλος, γίνεται μία κριτική αποτίμηση της διαθεματικής προσέγγισης του θέματος, η οποία δίνει την ευκαιρία του επαναπροσδιορισμού των γνώσεων της αρχαιότητας και τη δυνατότητα αναβίωσής τους.
description: This dissertation entitled “Memory and Recollection in Aristotle: A Critical Approach under the lens of Cognitive and Experimental Psychology” will make known of the theories of Aristotle with regard to the subject matter of memory and recollection. How do these mental (psychic?) processes function? What is the cause of their existence? Where is the base/locus of these processes? It has been claimed/debated that Aristotle is considered to be the originator, initiator, and founder of the science of psychology. What are the interpreters and scientists confirming such claims? To begin with, historical references about the starting point of the discipline of psychology as well as the recognition of Aristotle’s contribution to the field are given. What follows is an epigrammatic account of the works that are related to the concept of soul-psyche. What is the interpretation Aristotle’s predecessors give to the term psyche (soul) and in what way is the philosopher’s interpretation differentiated? Prior to analyzing the way memory and recollection function, attention will be paid on Aristotle’s approach/definition of the cognitive process. After a brief description of this analysis, reference will be made to the definition and starting point of cognitive and experimental psychology as well as to their founders. Following that is a comparison between the methods used by Aristotle and those used by experimental psychologists. Another objective of this thesis is to perform a comparative approach between theories and interpretations on the psychological functions of memory and recollection given by experimental and cognitive scientists and those given by Aristotle. What will, therefore, be achieved is a critical review on similarities and differences between these theories with additional emphasis on the mnemonic functions per se, the locus of memory, the objects of memory, memory and time, memory and learning, and memory and animals. In conclusion, a critical evaluation of the interdisciplinary approach of my subject matter will be carried out, giving the opportunity to, first of all, re-assess the knowledge of the past and to, ultimately, explore the possibility of its revival.